The 30 Minute Regex Tutorial - CodeProject 13,044,539 members (60,533 online)
Last Visit: 31-Dec-99 18:00 Last Update: 21-Jul-17 18:03Refresh« Prev1234567891011 Next » 2 met batterye van selfoontorings in hul besit aangekeer | Netwerk24
2 met batterye van selfoontorings in hul besit aangekeer
Deur Cara-Lee Dorfling 19 Januarie 2020 19:00
Selfoontoring ter illustrasie.
Twee mans, wat polisiebeamptes glo probeer omkoop het nadat hulle met sowat R400 000 se vermoedelik gesteelde selfoontoringbatterye in hul besit betrap is, sal Maandag in die hof verskyn.
Die 34-jarige man en sy medebeskuldigde, ’n 36-jarige buitelander, is Vrydag omstreeks 20:00 op ’n passasiersbus op die N2 naby die Tshisane-nedersetting in die Oos-Kaap met die gesteelde goedere betrap.
Kapt. Dineo Koena, polisiewoordvoerder, sê die polisie in Tsolo het op inligting gereageer oor vermoedelik gesteelde batterye wat vanaf Mthatha na Johannesburg vervoer word.
Die bus is by ’n padblokkade voorgekeer en deursoek, waarna 16 selfoontoringbatterye gevind en gekonfiskeer is.
Die twee mans het die polisiebeamptes met duisende rande probeer omkoop. Hulle is geboei en in hegtenis geneem.
Die mans sal Maandag in die landdroshof in Tsolo op aanklagte van omkopery en die besit van vermoedelik gesteelde eiendom verskyn.
Koena sê daar sal ook vasgestel word of hulle met ander soortgelyke misdade verbind kan word.
Meer oor: Selfoontorings | Diefstal
Regstappe dreig ná selfoontorings se batterye gevind is